
Kalanchoe daigremontiana Hamet & Perrier es considera una espècie potencialment 
invasora, que de fet presenta ja poblacions naturalitzades a diferents punts de la 
Península Ibèrica i Balears. Aprofitant unes tasques d'eliminació de residus al Parc 
Natural de ses Salines a l'illa d'Eivissa, es va procedir a fer un control, amb 
eliminació manual de l'espècie, a les zones amb presència coneguda. Malauradament 
la situació trobada ha estat molt més greu del previst, constatant-se que la superficie 
afectada supera els 9000 m°, amb grans densitats a la zona de la Revista-Es Cavallet, 
i amb afecció sobre la vegetació autòctona. Com a altres zones on s'ha detectat 
l'espècie, sembla que l'entrada al medi natural es produeix per eliminació 
incontrolada de restes de jardineria i que la dispersió es veu facilitada per 
l'escorrentia a través de vies de comunicació. 

Paraules clau: Kalanchoe daigremontiana, flora invasora, Eivissa, llles Balears, 
eliminació manual. 


Kalanchoe daigremontiana HAMET & PERRIER (OR Kalanchoe x houghtonii D.B. 
WARD), AN AGGRESSIVE ALIEN PLANT IN THE NATURAL PARK OF SES 
SALINES D'EIVISSA AND FORMENTERA, TO IBIZA ISLAND. Kalanchoe 
daigremontiana Hamet & Perrier is considered a potentially invasive species, which 
in fact has already naturalized populations in different parts of the Iberian Peninsula 
and the Balearic Islands. Taking advantage of waste disposal tasks in the Natural 
Park of Ses Salines on the island of Ibiza, control has been actioned by removing the 
species manually in areas with known presence. Unfortunately, the situation now is 
far more serious than anticipated, realising that the affected area exceeds 9000 m° 
with large amounts in the area of La Revista-Es Cavallet, affecting the native 
vegetation. Like in other areas where the species has been detected, it seems that the 
access to our environment is caused by the uncontrolled disposal of pruning and the 
subsequent spreading through roads and dirt tracks. 

Introducció 


El gènere Ralanchoe Adans. 
(Crassulaceae) inclou tota una sèrie 
d'espècies originals de zones tropicals 
d'Àfrica, Sudàfrica, Madagascar, Sud 
d'Aràbia, oest de  l'India, Indoxina, 
Malasia, Java, Formosa i zones tropicals 
d'Amèrica (Guillot. 2003, Guillot et al. 
2008) i de les quals algunes es fan servir en 
jardineria. Entre aquestes espècies es troben 
Kalanchoe  daigremontiana Hamet & 
Perrier i Kalanchoe delagoensis Eckl. & 
Zeyh. (FR. tubiflora (Harv.) Hamet], totes 
dues originàries de Madagascar (Guillot et 
al., 2008) les quals tenen un sistema de 
reproducció asexual que es basa en la 
aparició de petits propàguls que creixen a 
partir de les seves fulles (Mallol i Maynés 
2008). Aquest fet agreujat per la gran 
quantitat de plàntules que pot generar un sol 
individu dóna com a resultat un important 
potencial com a invasora. 

K. daigremontiana és una planta de tija 
erecta que pot arribar al metre d'alçada. Les 
fulles verdes i amb taques de color púrpura 
a l'anvers, són oposades i carnoses i poden 
fer de 15 a 20 cm de llarg i uns 3 cm 
d'ample. Presenta una inflorescencia 
terminal formada per un singló de flors 
acampanades de color rosa o vermellós. Les 
plantes adultes poden presentar arrels 
laterals en les estructures de la tija principal 
que poden establir-se com plantes 
independents. 

Encara que no figura en les 75 espècies 
invasores del catàleg estatal de Dana et al. 
(2004), K. daigremontiana ha estat citada 
els darrers anys com naturalitzada a 
diferents zones de lestat com Catalunya 
(Torres et al., 2003; Pike 2008; Mallol i 
Maynes 2008), Comunitat Valenciana 
(Guillot 2003; Guara et al., 2004; Guillot et 
al., 2008), la província d'Almeria (Pérez- 
García et al., 2008) i fins i tot a les Balears 


(Moragues i Rita, 2005b). Aquests darrers 
autors citaren lespècie a la zona de sa 
Canal, a l'interior del Parc Natural de ses 
Salines d'Eivissa i Formentera. A Balears 
s'han citat altres especies de Kalanchoe 
com Kalanchoe x houghtonii D. B. Ward. 
a Pilla de Mallorca (Guillot et al., 2008). 
També està citada com naturalitzada a 
Portugal des de 1999 (Almeida i Freitas, 
2006). De fet és difícil diferenciar K. 
draigremontiana i Ralanchoe x houghtonii 
i algunes de les referències podrien ser 
errònies. Nosaltres dubtem de la correcta 
assignació a una o l'altra espècie, però 
mantindrem d'ara en endavant a les 
poblacions del Parc Natural de ses Salines 
com AR. draigremontiana mantenint el 
criteri de Moragues i Rita (2005b). 

Malgrat que de la bibliografia 
consultada i mencionada, es manifesta més 
un caràcter de invasora potencial dels espais 
naturals i més relacionada amb espais 
humanitzats, Moragues i Rita (2005a) 
inclouen AR. daigremontiana al llistat 
d'espècies que mereixen algun tipus de 
gestió per al seu control a les Illes Balears, 
encara que no la cataloguen entre les 
d'actuació prioritàries. També Guillot et al. 
(2008) mencionen que pel seu caràcter 
invasor haurien de plantejar-se estratègies 
per a la seva eliminació recomanant fer-la 
manual per a la conservació del medi 
natural. 

De fet, ja es té coneixement de l'entrada 
de l'espècie a espais naturals. Per exemple 
Guara et al. (2004) manifesten que 
l'espècie s'ha adaptats a l'ambient arenós 


de el Saler (Comunitat Valenciana) 
colonitzant activament les zones 
relativament en ombra. Posteriorment, 


Mallol i Maynes (2008) indiquen que a 
Palamós forma grans colònies als penya- 
segats costaners. Un altre exemple de la 
seva perillositat és que el cultiu de 
Kalanchoe sp., i altres espècies exòtiques 

que es reprodueixen vegetativament, als 
jardins pròxims als penyals son considerats 
una amenaça greu per la supervivència de 
Silene hifacensis Rouy ex Willk. al pla de 
recuperació d'aquesta darrera espècie al 
Pais Valencia (Diari Oficial de la 
Comunitat Valenciana n 5739, DECRET 
40/2008). De fet, Ralanchoe sp. s'està 
gestionant a la Comunitat Valenciana 
(Andreu i Vilà, 2007). 


Material i mètodes 


En el cas de l'illa d'Eivissa, a més de la 
zona de sa Canal esmentada al treball de 
Moragues i Rita (2005b) el personal del 
Parc Natural tenia coneixement de la 
presència de K. daigremontiana 
naturalitzada a les proximitats del restaurant 
s'Escollera, als voltants de l'aparcament de 
la platja des Cavallet i a la vorera de La 
Revista. De fet, l'any 2007 es varen 
realitzar unes tasques de control per part del 
personal del Parc amb l'eliminació manual 
de les plantes localitzades en aquest darrer 
punt. Si bé el focus controlat a La Revista, 
de petites dimensions, no havia desaparegut 
dos anys després. 

Per contra, en 2009 es constatà que 
Kalanchoe s'expandia vessant amunt, 
ocupant zones de vegetació forestal del 
puig des Corb Marí. Per aquest motiu i 
aprofitant les possibilitats que oferien unes 
tasques de neteja d'espais naturals a 
realitzar per personal de la Fundació 
Deixalles per a Espais de Natura Balear, 
projecte subvencionat per l'Obra Social de 
la Caixa durant la tardor de 2009 es va 
concretar per part del Parc Natural l'interès 
d'incloure unes tasques de control manual 
de l'espècie a aquestes zones. Durant 
aquestes feines hem pogut comprovar que 
l'espècie ha manifestat un clara capacitat de 
colonització d'espais naturals i desplaçat a 


espècies autòctones al Parc Natural de Ses 
Salines a l'illa d'Eivissa. 

Per a les tasques d'eliminació, el 
personal de la Fundació Deixalles, 
especialment en el cas del capatàs de la 
quadrilla (Craen Benoit), va ser format en 
relació a l'espècie i a la seva biologia i al 
seu caràcter al-lòcton. També es varen 
realitzar amb ell visites al terreny per a 
garantir la correcta identificació de 
l'espècie objectiu. A més a més, es va 
subministrar al capatàs fotografies aèries de 
tota la zona per tal de poder anotar totes les 
àrees on es localitzes l'espècie i un full de 
registre per a poder recollir totes les dades 
d'interés, entre les quals estava el volum 
eliminat diàriament i l'àrea d'actuació. Una 
vegada comprovada la gravetat de la 
situació i la possible afectació a la flora 
autòctona es varen realitzar diferents 
sortides durant la tardor de 2009 per tal 
d'inventariar les espècies presents i el grau 
de cobertura ocupat per Kalanchoe. Per al 
càlcul de les àrees afectades s'ha emprat el 
programa SIGPAC disponible a la web del 
Ministeri de Medi Ambient, Rural i Marí 
(http://sigpac.mapa.es/fega/visor/). 





Fig. 1. Localització de la zona del parc natural a 
Eivissa amb K. daigremontiana. 

Fig. 1. Location of the natural park area in Ibiza 
with K. daigremontiana. 

Resultats 


En un principi les zones on estava 
localitzada K. daigremontiana eren dos 
petites taques d'uns 50m? situades al costat 
de La Revista (petit nucli rural amb una 
desena de vivendes) i per altre costat, als 
voltants d'una petita vivenda al costat de 
l'aparcament de la Platja des Cavallet. 
Aquest darrers dos punts disten entre si uns 
260 m. També es coneixia a la Canal, on la 
zona afectada és un petit tram litoral (d'uns 
400 m? de superfície) amb un sòl potent, 
front a una nucli rural tradicional on troben 
les infraestructures per a la càrrega de la sal 
produida a l'illa als vaixells. A la Canal K. 
daigremontiana apareix en poca densitat a 
terrenys vora la mar dominats per 
salicorniars amb presència de Suaeda vera 
Forsskal ex J.F. Gmelin. Les 
característiques del terrenys, amb un petit 
penya-segat no permeteren fer un bon 
control de la zona i no ha estat possible 
eliminar tots els exemplars localitzats. De 
totes formes, la densitat és baixa i la 
majoria d'exemplars son de mida gran, el 
que podria implicar que no s'estigués 
reproduint de forma ràpida, encara que 
podrien haver — passat desapercebuts 
exemplars joves sota la vegetació arbustiva. 
El focus sembla tenir l'origen en un petit 
enjardinament situat a pocs metres de 
l'espai colonitzat on es podien observar a la 
tardor de 2009 alguns exemplars de A. 
daigremontiana. Molt probablement les 
restes producte de la neteja i manteniment 
d'aquest jardí són llençats directament pel 
penya-segat. Altres treballs ja manifesten 
que aquest sembla ser l'origen de les 
naturalitzacions de Kalanchoe (Guara et al., 
2004, Moragues i Rita, 2005a). 

En el cas de la zona des Cavallet-La 
Revista també ens trobem a una zona 
d'ambient litoral, en el vessant sud del puig 
des Corb Marí, molt propera als estanys 


saliners i a la zona dunar de la platja d'es 
Cavallet. Per contra, el terreny aquí és 
rocallós amb poc sòl i molta roca mare 
visible i amb construccions amb zones 
enjardinades envoltades d'una garriga amb 
savina (Junipherus phoenicea L.), romaní 
(Rosmarinus officinalis  L.), —tomaní 
(Lavandula dentatan L.), Mata (Pistacea 
lentiscus L.), frígola borda (Micromeria 
inodora (Desf.) Benth), esparregueres 
(Asparagus horridus L. in J.A. Murray) i 
Fumana ericoides (Cav.) Gand. que a 
algunes zones presenta petits bosquets de 
pinar (Pinus halepensis Miller). De fet a les 
zones més elevades s'hi desenvolupa un 
sistema forestal amb el pi (P. halepensis) 
com a espècie més abundant. Aquesta 
garriga és molt oberta pels afloraments de 
roca mare i podem trobar importants 
extensions de petits pradells d'herbàcies de 
gran interès amb abundància de geòfits. En 
aquests pradells hi trobem espècies com 
Sedum album L., Scilla obtusifolia Poiret 
ssp. intermedia (Guss) Mc Nail, narcís 
(Narcissus serotinus  L.) —espadella 
(Gladiolus illyricus Koch.), rapa (Arisarum 
vulgare Targ.-Tozz.), Calendula arvensis 
L. o la ceba marina (Urginea maritima (L.) 
Baker), entre d'altres. A les zones inferiors, 
més properes als estanys també trobem 
Lobularia maritima (L.) Desv.. Aquesta 
garriga arriba fins a les vores dels estanys 
de ses Salines on trobem vegetació halofila 
d'interès, destacant la presència de 
Limonium  gibertii (Sennen) Sennen, 
endemisme balear. 

Al contrari que a la zona de La Canal, a 
la zona de Cavallet-La Revista la situació 
pot considerar-se molt problemàtica. Una 
vegada iniciades les tasques d'eliminació a 
la zona on es tenia localitzada l'espècie, 
aquesta s'ha anant incrementant fins arribar 
als 8600 m? al voltant de La Revista i 470 
m° als voltants de l'aparcament des 
Cavallet. 

La densitat d'exemplars d'aquesta 
espècie és, a moltes zones, espectacular 
especialment important a la part alta del 
nucli rural de la Revista (al costat oest). De 
fet a bona part de la zona de la Revista les 
densitats s'aproximen al 100% del terrenys 
disponible, amb molts peus de menys de 5 
cm, tant a zones assolellades com a 
l'ombra. Les taques són especialment 
denses sota d'exemplars de romaní, tomaní, 
savines i altres espècies arbustives. També 
aprofita l'ombra d'altra espècie introduida 
Opuntia sp. molt abundant a la Revista, el 
que dificulta les tasques d'eliminació. De 
totes formes, a terrenys assolellats amb roca 
mare exposada a l'exterior també es 
desenvolupa amb facilitat, fins i tot a 
fissures amb molt poc sòl on clarament ha 
desplaçat a Sedum album. 

En un principi no es pensava trobar una 
situació tan crítica abans d'iniciar el control 
de l'espècie, per la qual cosa malaura- 
dament no s'havia fet una delimitació 
prèvia ni estimacions de densitats o 
percentatges de cobertura. 

Una vegada constatada la magnitud del 
problema el dia 23 d'octubre es va realitzar 
un petit mostreig del nombre de exemplars 
en les zones d'alta densitat. A una 
superfície de 15x30 cm es comptabilitzaren 
707 exemplars de Ralanchoe, el que ens 
donaria una densitat de 15.711 exemplars/ 
m’. En aquestes zones d'alta densitat, la 
majoria d'exemplars son de mida petita, 
d'entre 1 i 4 cm d'alçada el que dóna idea 
de la seva ràpida expansió. Hem pogut 
constatar que els exemplars de 4,5 cm 
d'alçada ja produeixen gemacions a partir 
de les seves fulles. Aquesta gemació era 
plenament activa durant les feines 
d'eliminació realitzades durant la tardor. 

A sa Revista, Ralanchoe ha desplaçat a 
les espècies que viuen a les roques i 
fissures, com S. album, i als pradells, com 
N. serotinus o S. obtusifolia. És molt 


probable que l'elevada densitat no permetrà 
la regeneració dels petits arbusts com 
Fumana o Micromeria que es troben a les 
zones rocalloses. 

Per altra banda, durant les tasques de 
control, es localitzaren també exemplars a 
dos punts, segurament aprofitant pel seu 
transport l'aigua d'escorrentia, a la part 
baixa llindant els canals perifèrics de ses 
Salines i a només 1 m de distància de la 
població de L. giberti, que creiem que 
podria en un futur haver-se vist afectat de 
forma greu. 

S'ha de destacar en aquest sentit que si 
bé la majoria dels exemplars es localitzen a 
espais oberts, amb poc sòl i bastant 
assolellats, hem localitzat a un altra zona 
del Parc alguns exemplars a las mateixes 
motes de separació dels canals dels estanys 
des Cavallet en un ambient salobrós i amb 
salicorniars, similar al que es troba a La 
Canal. Aquests exemplars provindrien de la 
naturalització d'exemplars d'una altra 
urbanització (Can Mariano Mayans) situada 
en zona boscosa al puig de Corb Marí on 
també — s'ha localitzat  abundantment 
l'espècie als jardins. A Can Mariano 
Mayans, R. daigremontiana també hauria 
escapat de conreu, si bé l'elevat grau 
d'urbanització de la zona no proporciona un 
hàbitat favorable per a la seva expansió, 
encara que es localitzaren exemplars 
naturalitzats a zones viaries i a una 
parcel:la sense urbanitzar. A pesar del 
reduit nombre d'exemplars localitzat fora 
dels jardins, d'aquí ha de provenir el petit 
focus localitzat a les motes. La via 
d'arribada als estanys seria també 
l'aprofitament de l'escorrentia de la pluja 
ja que es trobaven just davant de la 
carretera d'accés a la urbanització (la qual 
presenta una forta pendent). 

Com en el cas de sa Canal, l'origen del 
focus de la Revista sembla ser l'eliminació 
de restes de neteja dels jardins de la zona on 

hem pogut comprovar que aquesta espècie 
es troba. De fet, i a pesar de que està 
prohibit pel Pla Rector d'Ús i Gestió 
(PRUG) del Parc Natural a la zona afectada 
s'han localitzat diferents punts de besament 
de restes de poda dels jardins. 

En el cas del focus proper a 
l'aparcament des Cavallet, les carac- 
terístiques ambientals son similars i en un 
principi suposàvem que l'origen podria ser 
el manteniment de l'espècie a les vores de 
una petita vivenda situada a la zona. 
Posteriorment però, es va sospitar que un 
camí en pendent que arriba fins a la zona i 
que condueix a una petita zona urbanitzada 
amb una desena de vivendes podria haver 
estat la via d'arribada. Aquesta sospita va 
ser confirmada localitzant una important 
quantitat d'exemplars a aquesta urbanit- 
zació tant dins com fora dels jardins. 
També aquí es va localitzar un punt de 
abocament de restes de poda al pinar, que 
es trobava a menys de 5 metres d'un petit 
focus de R. daigremontiana a l'ombra del 
pinar i del camí d'accés. A aquesta zona K. 
draigremontiana va arribar també als 
marges de la població de L. gibertii. Per 
altra banda, un mur de contenció situat 
entre la zona afectada i les dunes d'es 
Cavallet hauria evitat que l'espècie arribes a 
la zona dunar, on l'espècie podria medrar 
segons el que ha succeit al Saler (Guara, M 
et al., 2004, Guillot et al., 2008), i on es 
troba, entre d'altres, l'endèmica Silene 
cambessedessi Boiss & Reut. 

Per altra banda, durant les feines de 
neteja de l'espai natural a més de les 
poblacions esmentades hem localitzat 
l'espècie naturalitzada al camí d'accés de la 
torre des Carregador (a uns 10 metres d'un 
jardí amb K. daigremontiana) i als voltants 
dels apartaments Don Pepe (Es Codolar) on 
s'hi trobaren només 2 exemplars. A més a 
més, un altra brigada que ha continuat les 
tasques de neteja durant l'hivem i 


desenvolupades per Aspanadif, ha localitzat 
2 petits focus més als voltants de la Torre 
de Sal Rossa, també en terrenys rocallosos 
d'ambient litoral (Pep Guasch com. pers.). 
Com s'ha esmentat, malauradament la 
situació trobada ha superat molt les 
previsions i no es tenen dades de densitats, 
percentatges d'ocupació del sòl, ni altres 
dades d'interès. Això si, amb tota seguretat 
estem parlant de que els exemplars que han 
estat retirats es conten per centenars de 
milers. Només podem aportar el volum 
ocupat pel material eliminat diferenciat per 
zones (Taula 1). Aquest volum s'ha calculat 
a partir del volum diari ocupat als 
contenidors de recollida on han estat 
eliminades les restes de K. daigremontiana. 
El total per tant ha estat un volum de 
41.550 1 de K. daigremontiana, la majoria 
retirats de la zona de sa Revista i la 
urbanització de s'Escollera (d'on suposem 



































Zona Volum (1) | UTM 

10x10 
La Revista 35560 31SCD60 
Urb. Es Cavallet 4400 3ISCD60 
(s'Escullera) 
Can Mariano 400 31SCD60 
Mayans 
Voltants 350 3ISCD60 
aparcament 
Cavallet-Escullera 
Camí Torre de Sal 140 
Rossa 
Estanys d'es 20 ex 31SCD60 
Cavallet 
La Canal 700 31SCD50 
Apartaments Don 2 ex 31SCD50 
Pepe 
TOTAL 41550 
Taula 1. Volum eliminat de Kalanchoe 


daigremontiana a les diferents zones del P. N. de 
ses Salines. 

Table 1. Volume removed of Kalanchoe 
daigremontiana in different areas in Ses Salines 
Natural Park. 

que per escorrentia provenen els exemplars 
localitzats als voltants de l'aparcament d'es 
Cavallet). 

A Can Mariano Mayans la quantitat 
eliminada ha estat baixa, però hi ha molts 
d'exemplars a les zones enjardinades 
particulars i per tant no accessibles durant 
les tasques d'eliminació. 


Discussió 


Curiosament, R. daigremontiana és fàcil 
de localitzar a l'illa d'Eivissa a diferents 
espais urbans (per exemple al nucli de Sant 
Josep; a teulades i jardineres de la ciutat 
d'Eivissa, al polígon industrial de 
Montecristo (Cor de Jesús) i, fins i tot a 
espais rurals prop de cases de camp on pot 
aparèixer com subespontània. 

Malgrat la seva relativa abundància no 
teníem coneixement de cap fenomen de 
naturalització i expansió tant ràpid com el 
que s'ha detectat al Parc Natural de Ses 
Salines. Molt possiblement la situació al 
sud de l'illa, on les precipitacions son més 
escasses (uns 400 mm anuals) i l'orientació 
sud de La Canal, La Revista i l'urbanització 
des Cavallet poden haver contribuit al seu 
desenvolupament i al comportament 
altament invasor detectat a la zona, 
confirmant les sospites de potencial invasor 
que es desprèn de la bibliografia. En el cas 
de ses Salines d'Eivissa, K. daigremontiana 
hauria afectat a les espècies autòctones, 
afectant especialment als ambients més 
àrids i amb menys sòl. Així ha anat 
desplaçant claramanent a les espècies 
fissurícoles com S. album i a les dels 
pradells herbacis com S. album, S. 
obtusifolia ssp. intermedia, narcís (N. 
serotinus), espadella (Gladiolus illyricus 
Koch.) o rapa (Arisarum vulgare Targ.- 
Tozz). Aquests ambients, especialment els 
pradells, compten a ses Salines en general 


amb la presència d'altres espècies 
importants, que si bé no estan presents a la 
zona afectada, podrien ser afectats en cas de 
que la situació s'agreugés o es repetis a 
altres zones del parc. Entre aquestes 
espècies tenim a vàries orquídies com: 
Ophrys balearica P. Delforge, O. fusca 
Link, O. dyris Maire o O. speculum Link, 
així com altres espècies d'interès com es el 
cas d'Ornitogalum baeticum Boiss. 

És evident per tant la importància de 
l'eliminació d'aquests focus durant 2009, 
però un dels autors (Torres) té coneixement 
directe d'un cas al nord de l'illa, a l'entorn 
de Sant Mateu, on vaser molt dificil la seva 
eradicació. Allí, a partir de la plantació d'un 
únic exemplar, en tant sols 3 anys es va 
formar una petita població de més 30 
individus i varen ser necessaris 3 anys 
d'eliminació manual per tal d'eradicar 
totalment la població. Aquesta dada ens 
dona una idea de la dificultat d'eliminar 
aquesta espècie una vegada ha arribat a un 
espai i l'interès de prioritzar les accions 
preventives de cara a la formació de noves 
poblacions. 

Sembla per tant, que és necessària la 
vigilància i control d'aquesta espècie al 
Parc Natural de ses Salines, així com tractar 
d'identificar i vigilar altres poblacions de la 
resta de l'illa per tal de actuar en cas de que 
es detecti un comportament similar al 
descrit al present article abans de que el seu 
impacte sigui molt greu i més costós 
econòmica i tècnicament. Per altra banda 
seria recomanable el manteniment d'un 
control sobre els focus detectats al parc i de 
tasques d'eliminació especialment a les 
zones des Cavallet i La Revista de cara a 
intentar l'eradicació de la població. 

Hi ha altres mesures que creiem 
imprescindibles de cara a la lluita contra 
aquesta espècie al Parc Natural i sense les 
quals no serà possible la seva eradicació i 
algunes de les quals ja apareixen a les 

mesures de gestió recomanades per 
Moragues i Rita (2005a). Aquestes serien: 

- Formar al personal del Parc i agents de 
medi ambient per a poder detectar la 
presència de l'espècie a la zona establint 
una mena de xarxa de vigilància. 

- Mantenir una base de dades amb la 
presència de l'espècie al Parc, incloent les 
zones enjardinades, i les accions dutes a 
terme. 

- Divulgar la problemàtica causada per 
K. daigremontiana, especialment entre els 
residents a l'espai protegit, de cara la seva 
eliminació voluntària al jardins, o al menys 
la correcta eliminació de les restes de poda 
per evitar l'aparició de nous focus. 

- Control de les tasques d'eliminació de 
restes de poda de jardí, que recordem estan 
prohibides segons el PRUG del parc. 

- Realitzar o facilitar, en la mesura del 
possible, treballs de recerca en relació a la 
biologia de l'espècie, interaccions amb el 
medi natural o resultats de diferents 
sistemes d'eradicació. 

